**ОБРАЗЕЦ №3**

**ПРОЕКТ НА ДОГОВОР**

Днес, \_\_\_\_\_\_ 2019 г., в гр. Харманли, между:

**1.** **ОБЩИНА – Харманли**, с адрес: гр. Харманли, пл. „Възраждане“ № 1, БУЛСТАТ ………………….., представлявано от Мария Киркова - Кмет на община Харманли, наричан за краткост в този Договор, **ВЪЗЛОЖИТЕЛ** и …………………. – Гл.счетоводител от една страна и от друга страна,

**2.** ………………………………**,** ЕИК**…………………………,** представлявано от ……………………..............................................…..**,** със седалище и адрес на управление …............................................…………, наричан за краткост **ИЗПЪЛНИТЕЛ,**

в изпълнение на Решение за класиране № РД- ………../ ……………2019 г., по процедура открита с Решение № .....................,Уникален номер в регистъра на АОП .......... на основание чл. 112 и при условията на чл. 18, ал. 1, т. 1 от Закона за обществените поръчки, се сключи настоящият договор за следното:

**І. ПРЕДМЕТ НА ДОГОВОРА**

**Чл.1. ВЪЗЛОЖИТЕЛЯТ** възлага, а **ИЗПЪЛНИТЕЛЯТ** се задължава да извърши „Изготвяне на инвестиционен проект, извършване на авторски надзор и изпълнение на СМР за обновяването на обект на бул. “България“ № 20, бл.117 в гр. Харманли, във връзка с реализацията на Националната програма за енергийна ефективност на многофамилните жилищни сгради“

**II. ЦЕНИ И НАЧИНИ НА ПЛАЩАНЕ**

**Чл.2.** Общата стойност на договора е .............................. /словом/ лв. без ДДС или ................................. **/**словом /лв.с ДДС, в това число:

**1**. Цена за проектиране .............................. /словом/ лв. без ДДС или ................................. **/**словом /лв.с ДДС.

**2.** Цена за упражняване на авторски надзор ......................... (......................словом) лв. без ДДС,......................... (....................словом) лева с ДДС,

**3.** Цена за СМР .............................. /словом/ лв. без ДДС или ................................. **/**словом /лв.с ДДС

**Чл.3.** **(1)** **ВЪЗЛОЖИТЕЛЯТ,** чрез **„Българска Банка за Развитие“ АД** **(ББР)** заплаща стойността на възложените работи по банков път, по посочена от **ИЗПЪЛНИТЕЛЯ** банкова сметка по следния начин:

**1. Проектиране и авторски надзор:**

- Плащането на цената за изготвяне на технически проект по всички части се извършва в срок до 30 (тридесет) календарни дни от влизане в сила на разрешението за строеж.

- Плащането на общата цена на авторския надзор се извършва в срок до 30 (тридесет) календарни дни от подписване на констативен акт за установяване годността за приемане на строежа и представена фактура за тази стойност.

**2. Строителство:**

- Авансово плащане - в размер на 30% (тридесет процента) от стойността на СМР по чл.2.3, без стойността на допълнително възникнали видове непредвидени разходи, в размер на ...................... /словом/ с ДДС, в срок до 30 (тридесет) дни от регистрационния индекс на договора и представяне на гаранция за авансово плащане в размер на 100 % от стойността на искания аванс в полза на Българска банка за развитие. Гаранцията върху авансовото плащане се освобождава след отчитане разходването на целия размер на аванса.

- Междинни плащания - междинни плащания за изпълнение на СМР по настоящия договор се извършват по одобрената подробна КСС към работния проект, след доказване на реално извършени видове работи в обем не по-малък от 50% от предвидените СМР. Изплащането се извършва след подписване и представяне на протокол – обр. №19 за действително извършени и подлежащи на разплащане видове работи в обем не по-малък от 50% от предвидените в проекта и представяне на фактура;

- Окончателно плащане - окончателното плащане не може да бъде по-малко от 10 % (десет на сто) от общата стойността на СМР и се извършва в размер, равен на реално изпълнени дейности съгласно КСС по работен проект, при одобрени с протокол-образец №19 реално изпълнени дейности съгласно КСС за СМР. Същото се извършва до 30 дни след подписване на констативен акт за установяване годността за приемане на строежа и получаване на удостоверение за въвеждане в експлоатация. От окончателното плащане се приспадат междинното плащане и преведения аванс, както и всички суми за начислени неустойки, в случай че има такива.

**-**Непредвидени разходи – непредвидените разходи се реализират при окончателното плащане на СМР.Непредвидени разходи за СМР са разходите, свързани с увеличаване на заложени количества СМР и/или добавяне на нови количества или видове СМР, които към момента на разработване и одобряване на работния инвестиционен проект обективно не са могли да бъдат предвидени, но при изпълнение на дейностите са обективно необходими за въвеждане на обекта в експлоатация. Непредвидените, допълнително възникнали видове СМР се определят с констативен протокол между **ВЪЗЛОЖИТЕЛ, ИНВЕСТИТОРСКИ КОНТРОЛ** и **ИЗПЪЛНИТЕЛ**  и ще се разплащат от 10-те процента на непредвидените СМР, включени в цената на договора по утвърдени от **ВЪЗЛОЖИТЕЛЯ** и **ИНВЕСТИТОРСКИЯ КОНТРОЛ** цени, съставени при предложените в Офертата на **ИЗПЪЛНИТЕЛЯ** елементи на ценообразуване, както следва :

- часова ставка ................лв./час

- допълнителни разходи върху труда ........................ %

- допълнителни разходи върху механизацията ........................ %

- доставно-складови разходи ........................ %

- печалба ........................ %

**(2)** Плащанията ще бъдат извършвани по банкова сметка с титуляр **ИЗПЪЛНИТЕЛЯ**.

Фактурата се изготвя на български език, в съответствие със Закона за счетоводството, подзаконовите нормативни актове и указания на МРРБ по Национална програма за енергийна ефективност на многофамилни жилищни сгради, като задължително съдържат следните реквизити:

Получател:............................................

Адрес: ..................................................

Получил фактурата: .............................

МОЛ: ...................................................

Номер на документа, дата, място:....................................

**(3)** Преведените средства от „Българска Банка за Развитие“ АД, но неусвоени от **ИЗПЪЛНИТЕЛЯ**, както и натрупаните лихви, глоби и неустойки в изпълнение на настоящия договор подлежат на възстановяване по банкова сметка на „Българска Банка за Развитие“ АД.

**(4)** В случай, че сключеният договор за целево финансиране по Националната програма за енергийна ефективност на многофамилните жилищни сгради между Кмета на община Харманли и Българската банка за развитие се прекрати или Българската банка за развитие не финансира дейности частично или напълно по този договор, **ВЪЗЛОЖИТЕЛЯ**Т не дължи каквото и да било плащане към **ИЗПЪЛНИТЕЛЯ** нито по време на изпълнение на договора, нито след изтичане на срока му.

**III. СРОК НА ДОГОВОРА**

**Чл.4.** **(1)** Договорът влиза в сила от датата на сключването на настоящия и е със срок за изпълнение на всички дейности, включени в предмета на проведената обществена поръчка ………………………….. /словом/ календарни дни. В този срок са включени следните срокове:

**1.** Срок за проектиране - ................ /словом/ календарни дни от датата на регистрационния индекс и приключва с подписване на приемо-предавателен протокол за представяне за одобрение на изготвения работен проект.

**2.** Срокът за осъществяване на авторски надзор е за целия период на изпълнение на строителството на обекта и приключва с подписване на констативен акт (Образец 15) за установяване годността за приемане на строежа, съгласно Наредба № 3/31.07. 2003 г. на МРРБ.

**3.** Срок за изпълнение на СМР - …………………………/словом/ календарни дни от датата на подписване на акт за откриване на строителна площадка. Срокът за изпълнение на СМР приключва с издаване на Удостоверение за въвеждане в експлоатация на обекта.

**(2)** Сроковете по ал.1 спират да текат за времето, за което по законоустановения ред е съставен акт за установяване състоянието на строежа при спиране на строителството (Приложение №10) по Наредба №3/31.07.2013г. за съставяне на актове и протоколи по време на строителството. След съставяне на акт за установяване състоянието на строежа при продължаване на строителството (Приложение №11), продължава да тече срокът по договора.

**IV. ПРИЕМАНЕ НА РАБОТАТА**

**Чл. 5. (1)** **ИЗПЪЛНИТЕЛЯТ** изготвя и предоставя на **ВЪЗЛОЖИТЕЛЯ** работен проект за съответната сграда. който **ВЪЗЛОЖИТЕЛЯТ** съгласува и одобрява, като тези факти се отразяват с подписването на съответния приемо-предавателен протокол.

**(2)** В срок до 10(десет) работни дни след получаване на работния проект, **ВЪЗЛОЖИТЕЛЯТ** е длъжен да го приеме или да даде указания за промяната му. Указанията за промяна се изпращат от **ВЪЗЛОЖИТЕЛЯ** до **ИЗПЪЛНИТЕЛЯ** в писмена форма.

**(3)** В случай, че **ВЪЗЛОЖИТЕЛЯТ** приеме работния проект за изпълнение на СМР, **ИЗПЪЛНИТЕЛЯТ** го внася за съгласуване в съответните инстанции, съгласно Закона за устройство на територията, в срок до 5 работни дни.

**(4)** Когато бъдат установени несъответствия на изпълнените дейности с нормативните изисквания, с Техническата спецификация или бъдат констатирани някакви недостатъци, **ВЪЗЛОЖИТЕЛЯТ** може да откаже приемането на изработеното и да върне документацията на **ИЗПЪЛНИТЕЛЯ** за отстраняване на несъответствията. Констатираните отклонения и недостатъци се описват в протокол, в който се посочва и подходящ срок за отстраняването им за сметка на **ИЗПЪЛНИТЕЛЯ**. **ИЗПЪЛНИТЕЛЯТ** нанася необходимите промени и го предоставя отново за съгласуване от **ВЪЗЛОЖИТЕЛЯ.**

**Чл.6.** Приемането на строителните и монтажните работи, както и приемането и пускането в експлоатация на сградите се извършва, след подписване на всички необходими образци на документи от Наредба № 3/31.07.2003 г. за съставяне на актове и протоколи по време на строителството, включително Протокол обр. 19.

**Чл.7.** **ИЗПЪЛНИТЕЛЯТ** изготвя и предоставя на **ВЪЗЛОЖИТЕЛЯ** доклад за упражнявания авторски надзор за целия период на СМР. Предаването на доклада се удостоверява с подписване на приемо-предавателен протокол.

**V. ПРАВА, ЗАДЪЛЖЕНИЯ И ОТГОВОРНОСТИ НА СТРАНИТЕ**

**Чл.8. ВЪЗЛОЖИТЕЛЯТ** се задължава:

1. Да оказва необходимото съдействие на **ИЗПЪЛНИТЕЛЯ** при и по повод изпълнение на задълженията му по настоящия договор;
2. Да предостави на **ИЗПЪЛНИТЕЛЯ** необходими документи, информация и данни, пряко или косвено свързани или необходими за изпълнение предмета на настоящия договор;

**3.** Да осигури **КОНСУЛТАНТ, УПРАЖНЯВАЩ СТРОИТЕЛЕН НАДЗОР** и функциите на **ИНВЕСТИТОРСКИ КОНТРОЛ** при откриване на строителната площадка и при извършване на СМР.

**4.** Да участва със свой представител при приемане на обекта.

**5.** Да уведомява **ИЗПЪЛНИТЕЛЯ** писмено в 7 (седем) дневен срок след установяване на появили се в гаранционния срок дефекти.

**6.** Да заплати сумите по настоящия договор чрез Българска банка за развитие в размер и по ред съгласно уговореното.

**Чл.9. ВЪЗЛОЖИТЕЛЯТ** има право да получи качествено и срочно изпълнение на предмета на договора, съгласно изискванията на **ВЪЗЛОЖИТЕЛЯ** и в съответствие с нормативните изисквания, приложими към изпълнението.

**(2) ВЪЗЛОЖИТЕЛЯТ, КОНСУЛТАНТЪТ, УПРАЖНЯВАЩ СТРОИТЕЛЕН НАДЗОР, ИНВЕСТИТОРСКИЯТ КОНТРОЛ и представителя на Сдружението на собствениците** имат право да проверяват изпълнението на този договор по всяко време, относно качеството на видовете работи, вложените материали и спазване правилата за безопасна работа по начин, незатрудняващ работата на **ИЗПЪЛНИТЕЛЯ.**

**(3)** Съгласно изискванията на Националната програма за енергийна ефективност на многофамилните жилищни сгради, контролът и качеството се установява и от Областен управител на Област Хасково.

**Чл.10. (1) ВЪЗЛОЖИТЕЛЯТ, КОНСУЛТАНТЪТ, УПРАЖНЯВАЩ СТРОИТЕЛЕН НАДЗОР и ИНВЕСТИТОРСКИЯТ КОНТРОЛ** имат право при констатиране на некачествено извършени работи, влагане на некачествени или нестандартни материали, да спират извършването на СМР до отстраняване на нарушението. Подмяната на същите и отстраняването на нарушенията са за сметка на **ИЗПЪЛНИТЕЛЯ.**

**(2) ВЪЗЛОЖИТЕЛЯТ** има правода откаже приеманена изпълнението и при изрично писмено несъгласие на представителя на Сдружението на собствениците.

**Чл.11. ВЪЗЛОЖИТЕЛЯТ** не носи отговорност за действия или бездействия на **ИЗПЪЛНИТЕЛЯ**, в резултат на които възникнат:

1. Смърт или злополука, на което и да било физическо лице по време на изпълнение на договора;

2. Загуба или нанесена вреда на каквото и да било имущество, вследствие изпълнение предмета на договора през времетраене на строителството.

**Чл. 12. ИЗПЪЛНИТЕЛЯТ** се задължава:

**1.** Да изпълни предмета на договора качествено и в договорения срок по чл.4, като организира и координира цялостния процес в съответствие с:

1. поетите ангажименти, съгласно предложението за участие в обществената поръчка с приложенията към него, неразделна част от договора;
2. действащата нормативна уредба в Република България - за строителство, безопасност и хигиена на труда и пожарна безопасност.
3. Правилата на Националната програма за енергийна ефективност на многофамилните жилищни сгради, приета с ПМС №18/2015г.

**2**. Да влага при изпълнението качествени материали, оборудване и строителни изделия, съобразно предвижданията на работния проект, както и да извършва качествено СМР. Същите трябва да отговарят на техническите изисквания и на количествата, определени в работния проект, както и на изискванията по приложимите стандарти.

**3.** При изпълнение предмета на договора **ИЗПЪЛНИТЕЛЯТ** се задължава да използва лицата, посочени в Списък на инженерно-техническия състав от правоспособни лица, ангажиран за изпълнението на обществената поръчка, неразделна част от настоящия договор.

**4.** Промяната на експерти от екипа на **ИЗПЪЛНИТЕЛЯ** се допуска само след предварително писмено съгласие на **ВЪЗЛОЖИТЕЛЯ** и при наличие на обективни причини за това (прекратяване на трудово правоотношение, придобиване на трайна нетрудоспособност, смърт и др.). Предложеният нов експерт трябва да притежава еквивалентни образование, квалификация и опит.

**5.** Да отстранява в 5-дневен срок за своя сметка забележките на **ВЪЗЛОЖИТЕЛЯ** и на съгласуващите институции по работния проект.

**6.** След приемане на работния проект от **ВЪЗЛОЖИТЕЛЯ** да съгласува същия с компетентните органи.

**7.** Да информира **ВЪЗЛОЖИТЕЛЯ** за всички очаквани или влезли в сила промени на законодателството, които имат отношение към дейността му и да предлага най-добрите условия за неговата работа с оглед нормативните промени.

**8.** Да предоставя на **ВЪЗЛОЖИТЕЛЯ, КОНСУЛТАНТА, УПРАЖНЯВАЩ СТРОИТЕЛЕН НАДЗОР, ИНВЕСТИТОРСКИЯ КОНТРОЛ** и представител на Сдружението на собствениците възможност да извършват контрол по изпълнението на работите на обекта.

**9.** Да изпълнява всички нареждания и заповеди по изпълнението на СМР, дадени от **ВЪЗЛОЖИТЕЛЯ, КОНСУЛТАНТА, УПРАЖНЯВАЩ СТРОИТЕЛЕН НАДЗОР** и **ИНВЕСТИТОРСКИЯ КОНТРОЛ.**

**10.** Да извършва за своя сметка всички работи по отстраняването на виновно допуснати грешки, недостатъци и др., констатирани от **ВЪЗЛОЖИТЕЛЯ** на обекта, **КОНСУЛТАНТА, УПРАЖНЯВАЩ СТРОИТЕЛЕН НАДЗОР, ИНВЕСТИТОРСКИЯ КОНТРОЛ** и приемателната комисия.

**11**. Да уведомява **КОНСУЛТАНТА, УПРАЖНЯВАЩ СТРОИТЕЛЕН НАДЗОР и ИНВЕСТИТОРСКИЯ КОНТРОЛ** за извършени СМР, които подлежат на закриване и чието качество и количество не могат да бъдат установени по-късно. След съставяне на двустранен акт обр.12, **КОНСУЛТАНТЪТ, УПРАЖНЯВАЩ СТРОИТЕЛЕН НАДЗОР и ИНВЕСТИТОРСКИЯТ КОНТРОЛ** ще дадат писмено разрешение за закриването им.

**12.** Да уведомява **КОНСУЛТАНТА, УПРАЖНЯВАЩ СТРОИТЕЛЕН НАДЗОР, ПРОЕКТАНТА, ВЪЗЛОЖИТЕЛЯ и ИНВЕСТИТОРСКИЯ КОНТРОЛ** за възникването на непредвидени обективни обстоятелства, свързани с процеса на изграждане на обекта на договора, както и при необходимост от промени в одобрения инвестиционен проект.

**13**. Да не изпълнява СМР извън договорените, в противен случай ще бъдат за негова сметка.

**14.** След изпълнението на договора да предаде на **ВЪЗЛОЖИТЕЛЯ** всички проекти, материали и документи, които са придобити, съставени или изготвени от него във връзка с дейностите в изпълнение на договора. **ИЗПЪЛНИТЕЛЯТ** може да задържи копия от тези документи и материали, но няма право да ги използва без изричното писмено съгласие на **ВЪЗЛОЖИТЕЛЯ.**

**15.** Да съставя, оформя и представя необходимите документи за разплащане, отчитащи извършените СМР (количествени сметки, акт за извършена СМР и фактури).

**16**. Да уведомява своевременно писмено **ВЪЗЛОЖИТЕЛЯ** винаги, когато съществува опасност от забавяне или нарушаване изпълнението на сроковете по чл.4.

**17**. Да предприеме всички необходими мерки за избягване на конфликт на интереси, както и да уведоми незабавно **ВЪЗЛОЖИТЕЛЯ** относно обстоятелство, което предизвиква или може да предизвика подобен конфликт;

**18**. Преди приемателната комисия, **ИЗПЪЛНИТЕЛЯТ** да почисти и отстрани от обекта цялата своя механизация, излишните материали, отпадъци и различните видове временни работи.

**19**. Да охранява обекта за своя сметка, до предаването му на **ВЪЗЛОЖИТЕЛЯ.**

**20.** Да изготви екзекутивната документация при завършване на строежа и да я предаде на **ВЪЗЛОЖИТЕЛЯ**.

**21**. Да изпълнява горепосочените и всички други задължения, установени в настоящия договор и в приложимото законодателство, с грижата на добър търговец.

**22.** Възложителят изисква от **ИЗПЪЛНИТЕЛЯ** в срок до три дни сключването на договор за подизпълнение или на допълнително споразумение за замяна на посочен в офертата подизпълнител да изпрати копие на договора или на допълнителното споразумение на **ВЪЗЛОЖИТЕЛЯ** заедно с доказателства, че са изпълнени условията по чл. 66, ал. 2 и ал. 14 от ЗОП.

**23.** Да се снабди с всички видове разрешителни за навлизане на автотранспорт и механизация в зоната на обекта.

**24.** Да ограничи действията на своя персонал и механизация в границите на строителната площадка, като не допуска навлизането им в съседни терени;

**25.** При заявени подизпълнители в офертата да отговаря за извършената от подизпълнителите си работа, когато е ангажирал такива, като за своя;

**Чл.13. ИЗПЪЛНИТЕЛЯТ** се задължава да сключи и да поддържа надлежно по време на изпълнението на договора за своя сметка **застраховка «Професионална отговорност»,** като лице изпълняващо **проектантска и строителна дейност** за вреди, причинени на **ВЪЗЛОЖИТЕЛЯ** или на трети лица, съгласно с Наредбата за условията и реда за задължително застраховане в проектирането и строителството.

**Чл.14. ИЗПЪЛНИТЕЛЯТ** няма право да се позове на незнание и/или непознаване на обекта, предмет на договора.

**Чл.15. ИЗПЪЛНИТЕЛЯТ** носи пълна отговорност за безопасността на всички видове работи и дейности на обекта.

**Чл.16. (1) ИЗПЪЛНИТЕЛЯТ** по време на изпълнението на СМР се задължава да не допуска повреди или разрушения на подземна и надземна техническа инфраструктура и съоръжения в и извън границите на обекта, при осъществяване на действия по изпълнение на договора.

**(2)** В случай, че по своя вина **ИЗПЪЛНИТЕЛЯТ** причини щети по предходната алинея, то възстановяването им е за негова сметка.

**(3)** За вреди, причинени на лица, публично или частно имущество, при или по повод осъществяването на СМР, отговорност носи изцяло изпълнителят. **ИЗПЪЛНИТЕЛЯТ** носи регресна отговорност спрямо възложителя, ако последният заплати обезщетение за такива вреди.

**(4)** Всички санкции наложени от общински или държавни органи във връзка с осъществяваните СМР по този договор са за сметка на **ИЗПЪЛНИТЕЛЯ**.

**Чл.17.** **ИЗПЪЛНИТЕЛЯТ** се задължава да не допуска замърсяване на улици и околната среда, да осигурява опазване на дърветата, тротоарите и площадките. Санкциите при констатирани нарушения са за сметка на **ИЗПЪЛНИТЕЛЯ.**

**Чл.18.** Ако за изпълнението на договора се налага **ИЗПЪЛНИТЕЛЯТ** да ползва взривни, горивни и/или други опасни материали, представляващи заплаха за здравето и сигурността на населението, същият е длъжен да спазва стриктно действащите разпоредби в Република България.

**VI. ГАРАНЦИОННИ СРОКОВЕ**

**Чл.19. (1)** Гаранционният срок на всички извършени СМР е в съответствие с определеното в чл.20, ал.4 от Наредба № 2 от 2003г. За въвеждане в експлоатация на строежите в Република България и минималните гаранционни срокове за изпълнени строително монтажни работи, съоръжения и строителни обекти …................. /…................../ години, съгласно предложението на **ИЗПЪЛНИТЕЛЯ**.

**(2)** Гаранционният срок тече от датата на въвеждане на строителния обект в експлоатация, с издаване на разрешение за неговото ползване.

**(3)** При поява на дефекти в срока на ал.1, **ВЪЗЛОЖИТЕЛЯТ** уведомява писмено **ИЗПЪЛНИТЕЛЯ** в 7 (седем) дневен срок след установяването им.

**(4) ИЗПЪЛНИТЕЛЯТ** се задължава да отстрани за своя сметка появили се в гаранционния срок дефекти, в срок определен с констативен протокол, съставен от Комисия на **ВЪЗЛОЖИТЕЛ.**

**(5)** Всички дефекти, възникнали преди края на гаранционния срок се констатират с протокол, съставен и подписан от представители на **ВЪЗЛОЖИТЕЛЯ**. В протокола се указва срок за отстраняване на дефекта. Протоколът се изпраща незабавно на **ИЗПЪЛНИТЕЛЯ** по един от начините, посочени в настоящия договор.

**(6)** При проявени дефекти, преди края на гаранционния срок, в резултат на вложени некачествени материали или некачествено извършени работи **ИЗПЪЛНИТЕЛЯТ** е длъжен да ги отстрани за своя сметка, в срока, определен с протокола по ал.4.

**(7)** В случай, че **ИЗПЪЛНИТЕЛЯТ** не предприеме действия за отстраняване на дефектите и недостатъците, констатирани в гаранционния срок и/или не ги отстрани в срока, определен с протокола по ал. 4, **ВЪЗЛОЖИТЕЛЯТ** може да възложи отстраняването им на трето лице, като **ИЗПЪЛНИТЕЛЯТ** дължи в троен размер стойността на направените разходи по отстраняването. В този случай **ВЪЗЛОЖИТЕЛЯТ** има право да задържи изцяло или отчасти гаранцията за гаранционно поддържане.

**(8)** Цялостното или частично усвояване на гаранцията за гаранционно поддържане не лишава **ВЪЗЛОЖИТЕЛЯ** от останалите права и средства за защита, с които разполага съгласно Договора и действащото законодателство.

**VII. УСЛОВИЯ ЗА ПРЕКРАТЯВАНЕ НА ДОГОВОРА**

**Чл.20. (1)** Настоящият договор се прекратява с изпълнение на неговия предмет, съгласно уговореното.

**(2)** Договорът може да бъде прекратен преди изпълнение на неговия предмет:

**1.** по взаимно съгласие на страните, изразено в писмена форма;

**2.** седностранно писмено уведомление от **ВЪЗЛОЖИТЕЛЯ** до **ИЗПЪЛНИТЕЛЯ** за развалянето му, при неизпълнение на някое от задълженията на **ИЗПЪЛНИТЕЛЯ**;

**3.** с едностранно писмено уведомление от **ВЪЗЛОЖИТЕЛЯ** до **ИЗПЪЛНИТЕЛЯ,** без предизвестие,при забавяне на проектирането или строителството с повече от 10 (десет) календарни дни;

**4.** когато се установи, че по време на провеждане на процедурата за възлагане на поръчката за **ИЗПЪЛНИТЕЛЯ** са били налице обстоятелства по чл.54, ал.1, т.1 от ЗОП.

5. когато е необходимо съществено изменение на поръчката, което не позволява договора да бъде изменен на основание чл.116, ал.1 от ЗОП;

**4.** При предсрочно прекратяване на договора за целево финансиране.

**Чл.21. (1) ВЪЗЛОЖИТЕЛЯТ** може да развали договора едностранно, със 7 (седем) дневно писмено предизвестие и когато **ИЗПЪЛНИТЕЛЯТ**:

**1.** не отстрани допуснатите пропуски в работата си в определения от **ВЪЗЛОЖИТЕЛЯ** срок;

**2.** системно /два или повече пъти/ не изпълнява задълженията си по договора;

**3.** бъде обявен в неплатежоспособност или когато бъде открита процедура за обявяване на несъстоятелност или ликвидация.

**Чл.22.** Договорът се счита за развален по право при прекратяване на **ИЗПЪЛНИТЕЛЯ** - юридическото лице.

**Чл.23.** Договорът запазва своето действие при преобразуване на **ИЗПЪЛНИТЕЛЯ**, като **ВЪЗЛОЖИТЕЛЯТ** може да иска изпълнение на клаузите му от правоприемника/ правоприемниците на **ИЗПЪЛНИТЕЛЯ**.

**Чл.24. ВЪЗЛОЖИТЕЛЯТ** не дължи обезщетение за претърпени вреди и пропуснати ползи при прекратяване на договора.

**Чл.25. (1)** Във всички случаи на прекратяване на договора и независимо от причините за това, **ИЗПЪЛНИТЕЛЯТ** дължи възстановяване на платените му авансово суми по договора при следните условия, и както следва:

1. в пълен размер, когато няма извършени и/или приети работи по договора, съгласно условията на договора;

2. в размера, представляващ разликата между стойността на действително извършените и приети работи по договора, съгласно условията на договора и стойността на извършеното авансово плащане, когато авансът е в по – висок размер;

**(2)** Възстановяванетона авансовите суми се дължи от **ИЗПЪЛНИТЕЛЯ** незабавно, на датата, следваща датата на прекратяване на договора по банковата сметка на **ВЪЗЛОЖИТЕЛЯ**, посочена в чл.36 от договора.

**VIII. НЕУСТОЙКИ И САНКЦИИ**

**Чл.26. ВЪЗЛОЖИТЕЛЯТ** и **ИЗПЪЛНИТЕЛЯТ** не носят отговорност при невиновно неизпълнение на договорните си задължения.

**Чл.27.** Всички щети, понесени от **ВЪЗЛОЖИТЕЛЯ,** резултат на грешки, недостатъци и пропуски в проектирането, както и в резултат от некачественото изпълнение на СМР и неспазване на сроковете, са за сметка на **ИЗПЪЛНИТЕЛЯ**.

**Чл.28.** При неспазване на сроковете по чл.4, ал.1, т.1, т.2 и/или т.3 по вина на **ИЗПЪЛНИТЕЛЯ**, същият дължи на **ВЪЗЛОЖИТЕЛЯ** неустойка в размер на 1% (един процент) от стойността съответно по чл.2, т.1, т.2 и т.3 без ДДС за всеки просрочен ден, но не повече от 30 % от същата стойност, която неустойка се удържа при окончателното разплащане на обекта и/или от гаранцията за изпълнение.

**Чл.29. (1)** При некачествено изпълнение на поръчката от **ИЗПЪЛНИТЕЛЯ**, същият заплаща неустойка на **ВЪЗЛОЖИТЕЛЯ** в размер на 30 % (тридесет процента) от стойността на договора по чл.2 без ДДС. Неустойката се удържа при окончателното разплащане на обекта и/или от гаранцията за изпълнение.

**(2)** Некачественото изпълнение се констатира с констативен протокол на Комисия, съставена от длъжностни лица на **ВЪЗЛОЖИТЕЛЯ** и **КОНСУЛТАНТА, упражняващ** **СТРОИТЕЛЕН НАДЗОР** и се връчва на **ИЗПЪЛНИТЕЛЯ**.

**(3)** Неустойката по ал.1 не отменя задължението на **ИЗПЪЛНИТЕЛЯ** да отстрани за своя сметка констатираните недостатъци и отклонения в определения от Комисията срок, както и задължението му за спазване на нормативните разпоредби и на изискванията на проектната документация.

**Чл.30.** В случай, че **ИЗПЪЛНИТЕЛЯТ** наруши задължението си по чл. 34 от настоящия договор и за определен период **ВЪЗЛОЖИТЕЛЯТ** не е бил обезпечен съгласно клаузите на договора, **ИЗПЪЛНИТЕЛЯТ** дължи неустойка в размер на 0.5 % от стойността на гаранцията по чл. 34 без ДДС за всеки просрочен ден, но не повече от 30 % от стойността на гаранцията.

**Чл.31.** Наложените глоби от държавните институции за установени нарушения са за сметка на виновната страна.

**Чл.32.** В случаите на неизпълнение на сроковете по чл.4 по вина на **ИЗПЪЛНИТЕЛЯ,** окончателното завършване на обекта се извършва по единичните фирмени цени, които са били в сила до изтичане на срока и не подлежат на актуализация.

**Чл.33.** При неотстраняване на появилите се дефекти в гаранционния срок от **ИЗПЪЛНИТЕЛЯ,** същият дължи на **ВЪЗЛОЖИТЕЛЯ** тройния размер на направените за отстраняването им разходи, както и претърпените щети.

**IX. ГАРАНЦИЯ ЗА ИЗПЪЛНЕНИЕ**

**Чл.34. (1) ИЗПЪЛНИТЕЛЯТ** гарантира изпълнението на произтичащите от настоящия договор свои задължения с гаранция за изпълнение в размер на ………………….. лв. (…………) без ДДС, представляваща 5 % от стойността на договора по чл.2 без ДДС, както следва:

1. 3 % от стойността на договора обезпечава изпълнението на дейностите по чл.1 от договора.
2. 2 % от стойността на договора обезпечават гаранционния срок за изпълнените СМР, съгласно Наредба № 2 от 31 юли 2003 г., посочен в чл. 19, ал. 1 от договора.

**(2)** **ИЗПЪЛНИТЕЛЯТ** представя документ за внесена гаранция към датата на сключването на настоящия договор.

**(3)** **ВЪЗЛОЖИТЕЛЯТ** освобождава гаранцията ако липсват основания за задържането й, независимо от формата, под която е представена.

**(4)** Гаранцията по ал.1, т.1 се освобождава в 30 дневен срок от изпълнението на договора, което се удостоверява с подписването на всички необходими документи по Наредба №3 от 31 юли 2013г. включително протокол образец №19.

**(5)** Гаранцията по ал.1, т.2 се освобождава в 30 дневен срок от изтичането на гаранционния срок на извършените СМР, съгласно Наредба №2 от 31 юли 2003 г., посочен в чл. 19, ал. 1 от договора.

**(6)** В случаите по чл.20, ал.2, т.2 гаранцията за изпълнение не се връща, а се усвоява от **ВЪЗЛОЖИТЕЛЯ** като неустойка за неизпълнение, като **ВЪЗЛОЖИТЕЛЯТ** има право да търси обезщетение за по-голям размер на претърпените вреди.

**(7)** **ВЪЗЛОЖИТЕЛЯТ** има правото да се удовлетвори от гаранцията независимо от формата, под която е представена при неизпълнение на задълженията по договора от страна на **ИЗПЪЛНИТЕЛЯ**. Гаранцията за изпълнение не се освобождава от **ВЪЗЛОЖИТЕЛЯ,** ако в процеса на изпълнение на договора е възникнал спор между страните относно неизпълнение на задълженията на **ИЗПЪЛНИТЕЛЯ** и въпросът е отнесен за решаване от съда.

**Чл.35.** Извън случаите, посочени по-горе, **ВЪЗЛОЖИТЕЛЯ** може да задържи гаранцията по чл.34 в следните случаи:

1. при прекратяване на настоящия договор по вина на **ИЗПЪЛНИТЕЛЯ**;

2. при прекратяване регистрацията на **ИЗПЪЛНИТЕЛЯ** (в случай, че същият е юридическо лице);

**(2) ИЗПЪЛНИТЕЛЯТ** е длъжен да поддържа валидността на представената гаранция за изпълнение в срок не по-кратък от 30 дни от изтичането на срока за изпълнение на договора и в срок от 30 дни от изтичането на периода, обхващащ гаранционния срок на всички извършени СМР. При неизпълнението на това задължение **ВЪЗЛОЖИТЕЛЯТ** може да прекрати Договора по вина на **ИЗПЪЛНИТЕЛЯ,** като **ВЪЗЛОЖИТЕЛЯТ** има право да търси обезщетение за претърпени вреди и пропуснати ползи по общия ред.

**(3)** Банковите разходи по откриването и поддържането на гаранцията за изпълнение във формата на банкова гаранция са за сметка на **ИЗПЪЛНИТЕЛЯ**.

**(4)** Разходите по сключване на застрахователен договор и поддържането на валидността на застраховката за изискания срок са за сметка на **ИЗПЪЛНИТЕЛЯ**.

**(5)** Задържането на гаранцията по настоящия договор не изключва правото на **ВЪЗЛОЖИТЕЛЯ** да търси претърпени вреди и пропуснати ползи по общия ред.

**X. ОБЩИ РАЗПОРЕДБИ**

**Чл.36. (1)** Всички документи, съобщения и др. книжа, както комуникациите и плащанията между двете страни ще бъдат осъществявани на следните адреси:

**ВЪЗЛОЖИТЕЛ:**

Адрес: ……………………

Факс: ……………………..

тел.: ………………………

E-mail: ………………………

Банка: …………………….…

**ИЗПЪЛНИТЕЛ:**

Адрес: ...............................

Факс: .................................

тел.: ...................................

E-mail: ...............................

Банка: ................................

IBAN: .................................

BIC: ....................................

**(2)** Банковата сметка на Сдружението на собствениците, от която се извършват плащанията по изпълнението на настоящия договор е както следва:

IBAN: ……………………….

BIC: …………………………

**(3)** При промяна на адреса и/или банковата сметка, страната която ги е променила е длъжна да уведоми другата в 3 (три) дневен срок от промяната. В противен случай, **ВЪЗЛОЖИТЕЛЯ** не носи отговорност за забавените плащания.

**Чл.37.** Споровете по тълкуването и изпълнението на този договор се решават по съдебен ред.

**Чл.38.** За неуредените в този договор въпроси се прилагат разпоредбите на действащото българско законодателство.

Настоящият договор се състави в 4 (четири) еднообразни екземпляра - три за **ВЪЗЛОЖИТЕЛЯ** и един за **ИЗПЪЛНИТЕЛЯ** .

Приложения:

1. Техническа спецификация.

2. Ценово предложение на Изпълнителя.

3. Предложение за изпълнение на поръчката на Изпълнителя.

4. Списък на инженерно-техническия състав.

**ВЪЗЛОЖИТЕЛ: ИЗПЪЛНИТЕЛ:**

**КМЕТ НА ……………………**

**ОБЩИНА ХАРМАНЛИ**

**/МАРИЯ КИРКОВА/**

**/…………………………/**

**ГЛ. СЧЕТОВОДИТЕЛ**

**(.................................................)**